જિલ્લાના અનેક સમાજ, જાતિનો વૈવિધ્ય ધરાવતા કચ્છની આર્થિક પાટનગર કહી શકાય તેવા પચરંગી શહેરનો આજે સ્થાપનાદિન છે ત્યારે આવો જાણીએ શહેરની સિદ્ધિઓ અને ઇતિહાસ. તા. ૧ર-ર-૧૯૪૮ના દિવસે ભાઈપ્રતાપ ડીયલદાસ નૈનવાણી, આચાર્ય કૃપલાણી, એસઆરસીના ડાયરેક્ટરો તથા ભારત સરકારના અધિકારીઓની હાજરીમાં આદિપુરમાં શિવમંદિર અને ગાંધીજીના અસ્થિઓની સમાધિ બનાવી આદિપુર-ગાંધીધામનો પાયો નાંખવામાં આવ્યો હતો.